text: Minister vil gøre noget, så økologiske sydjyske landmænd ikke giver op
  16 januar 2014 kl. 05.42
  Fødevareminister Dan Jørgensen (S) vil lave en handlingsplan, så økologiske sydjyske landmænd ikke opgiver at være økologer.
  De økologiske mælkeproducenter i Sydjylland har det problem, at jorden, som de økologiske køer skal græsse på, et blevet dyr både at købe og leje.
  Tyske landmænd presser prisen op, fordi de kan få tysk statstilskud til at dyrke eksempelvis majs, som kan bruges til biobrændel.
  - Vi tager skam det her alvorligt. Det er en stor udfordring, siger Dan Jørgensen til Politiken.
  Foreløbigt er omkring 20 producenter gået tilbage til konventionel drift, og Økologisk Landsforening frygter, at mange flere vil følge efter.
  Dan Jørgensen vil nu lave en handlingsplan, der kan hjælpe de sydjyske økologiske landbrug.
  Artikel i Politiken
  